《暮风独坐》
明代·王洪

寂寂柴门野水滨，那堪独坐对风尘。自惭白发长为客，未信青风不负人。

莺啭祗怜怀友切，雁稀谁与寄书频。故乡一望沧波阔，幽梦无端入紫宸。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。